**Navigare somnambulă**

*Gerra Orivera*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

pagina de facebook a veșniciei

mi-a dat accept rețeaua energiei subtile

din valurile dimensiunii albastre profil de lut a închegat

(Venus e hermafrodită pe scena arhetipală)

infestat de-un vierme curios să știe

cine ce unde când

de ce atâtea explozii de sânge dacă privirea doar vidul

aruncă în palme cerșetoare

amnezică (doar pasageră) postare a luminii

și-a luat haină de spaimă

uitată descheiată

ies vulturi supernove fluturi amalgam de gânduri

(câteodată pulsează galaxii

zbor planat peste roșii cețuri adulmecă hăituiește întreabă

deasupra ochiul vede

doar visul aduce traducere șchioapă)

sub aripă

cu înfrigurare caut degete lipicioase

rădăcini cântă afon contratimpuri ispititoare

polii formează alianţe secrete

în mine răsună ecou de însingurare

vătuit urletul lumii

culoare omologată de îngeri port în tălpă

numărul de la sanda schimbă aleator unghiul de tragere

nu gelozii masca

iubirea semnează în alb contractele cărnii

adun bucăți de respirații sacre dintre ruine

sudoarea arde rană încrâncenată

meridiane mă împart fără smerenie ursita retează

coarda

care nu țipă în cer

în risipire adun chipul de aur

memorii uzate

așează în cruce spațiul

răstignirea

e doar o formă de-a respira lumina

întreagă